Transfuzija krvi
Transfuzija krvi (lat. transfundere = preliti) proces je prenošenja krvi ili krvnih produkata iz cirkulatornog sistema jedne osobe u cirkulatorni sistem druge osobe. Transfuzija krvi može spasiti život u nekim situacijama, poput velikog gubitka krvi, ili se može koristiti radi nadoknađivanja izgubljene krvi tokom hirurške operacije. Transfuzija krvi može se koristiti kod liječenja teže anemije ili trombocitopenije uzrokovane krvnom bolešću. Osobama koje pate od hemofilije ili srpastoćelijske anemije potrebne su češće transfuzije krvi.